open-index/open-wikipedia-markdown huggingface dataset:
2010 TK7

**** (kirjoitetaan myös **2010 TK7**) on pikkuplaneetta, joka kiertää Aurinkoa 1:1 rataresonanssissa Maan kanssa. Se on siis Maan troijalainen asteroidi. Se sijaitsee Maan radan L4 Lagrangen pisteessä. Se löydettiin Wide-field Infrared Survey Explorer-avaruusteleskoopilla vuonna 2010. Sen läpimitta on vain noin 300 metriä. 

## Näkyminen Maasta

Koska maapallon troijalaiset jakavat Maan kiertoradan ja niillä on vain vähän omaa painovoimaa, niiden saavuttaminen saattaa tarvita vähemmän energiaa kuin Kuu, vaikka ne ovatkin paljon kauempana.  ei kuitenkaan ole energisesti houkutteleva kohde avaruustehtävälle sen kiertoradan kaltevuuden vuoksi: Se liikkuu niin paljon Maan kiertoradan ylä- ja alapuolella, että vaadittu delta-v nopeuden muutos, jotta avaruusaluksen lentorata vastaisi Maan suunnasta tulevaa lentorataa, olisi 9,4 km/s, kun taas jotkin muut Maata lähellä olevat asteroidit vaativat alle 4 km/s.

Asteroidilla oli 5.12.2012 lähestyminen etäisyyteen  Maan kanssa ja magnitudi oli noin 21.

## Lähteet
*JPL Small-Body Database Browser: (2010 TK7) 
*IAU Minor Planet Center: List Of Earth Trojans 
*Earth stalker found in eternal twilight
Joseph Banga Bane

**Joseph Banga Bane** (s. 19. toukokuuta 1957) on kinshasankongolainen roomalaiskatolinen piispa. Hänet vihittiin papiksi 15. elokuuta 1983 ja nimitettiin Butan hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 11. huhtikuuta 1996. Pääkonsekraattorina toimi Joachim Mbadu Kikhela Kupika, jota avustivat Léonard Dhejju ja Faustino Sainz Muñoz. 

27. syyskuuta 1996 Banga Banesta tuli Butan piispa.

## Lähteet
Hype Records

**Hype Records** oli suomalainen levy-yhtiö, joka toimi 2000- ja 2010-luvuilla. Toimintansa aikana Hype Records ehti julkaista monien eri musiikkityylein yhtyeitä, joukossaan muun muassa Negative, Turmion Kätilöt, So Called Plan, Doom Unit, Battle Beast sekä yhtiön loppuvuosina Katri Helena. Yhtiön toiminnanjohtajana toimi pitkään Tommi Liimatainen, jonka molemmat veljet, Negative-yhtyeen Jonne Aaron Liimatainen ja Flinch-yhtyeen Ville Liimatainen levyttivät Hype Recordsille. Hype Records lakkautti toimintansa vuonna 2010, jolloin monet sille levyttäneet artistit ja yhtyeet siirtyivät aiemmin Hype Recordsin levyjen jakelusta vastanneelle Warner Music Finlandille.

Nykyään silloisen Hype Recordsin omistaja Tommi Liimatainen keskittyy manageritoimintaan oman Hype Productions -yhtiönsä kautta.
Sabrina (vuoden 1995 elokuva)

**Sabrina** on vuonna 1995 ensi-iltansa saanut yhdysvaltalainen romanttinen draamakomedia, joka on uudelleenfilmatisointi vuoden 1954 elokuvasta *[[Kaunis Sabrina]]*. Elokuvan on ohjannut Sydney Pollack.

## Näyttelijät
State of Shock

**State of Shock** on vuoden 1984 hittisingle The Jacksons -yhtyeeltä. Kappale on duetto Michael Jacksonin ja Mick Jagger kesken. Michael Jackson sävelsi kappaleen ja sanoitti sen yhdessä Randy Hansenin kanssa. Single saavutti Yhdysvaltain listoilla sijan 3 ja Yhdistyneen kuningaskunnan listoilla sijan 14. Alun perin kappaleen oli tarkoitus olla duetto Michael Jacksonin ja Queen -yhtyeen Freddie Mercuryn kesken, jotka olivat työskennelleet myös kappaleiden "Victory" ja "There Must Be More to Life Than This" parissa. Heillä ei kuitenkaan ollut aikaa viimeistellä kappaleita, joten alkuperäisestä ideasta luovuttiin. Lopulta kappaleeseen kutsuttiin duetoimaan Mick Jagger.

## Kokoonpano
* Michael Jackson – laulu, taustalaulu, taputus, linn-ohjelmointi tuottaja
* Mick Jagger – laulu
* Jackie Jackson – taustalaulu
* Marlon Jackson – taustalaulu
* Johnny Ray Nelson – taustalaulu
* David Williams – kitara, bassokitara
* Paulinho Da Costa – lyömäsoitin
Everardus Antonius M. Baaij

**Everardus Antonius M. Baaij** (24. maaliskuuta 1921 Rotterdam, Alankomaat – 31. tammikuuta 2012) oli alankomaalainen roomalaiskatolinen piispa. Hänet vihittiin dehoniaanipapiksi 20. heinäkuuta 1947 ja nimitettiin eteläafrikkalaisen Aliwalin hiippakunnan piispaksi 17. joulukuuta 1973. Piispaksi vihkiminen seurasi 23. toukokuuta 1974. Pääkonsekraattorina toimi Joseph Patrick Fitzgerald, jota avustivat Johannes Baptist Lück ja Joseph Anthony De Palma.

Baaij erosi tehtävistään 30. lokakuuta 1981.

## Lähteet
Dieudonné Uringi Uuci

**Dieudonné Uringi Uuci** (s. 28. lokakuuta 1957 Bunia) on kinshasankongolainen roomalaiskatolinen piispa. Hänet vihittiin papiksi Bunian hiippakuntaan 25. syyskuuta 1984 ja nimitettiin sen piispaksi 1. huhtikuuta 2005. Piispaksi vihkiminen seurasi 24. kesäkuuta. Pääkonsekraattorina toimi Laurent Monsengwo Pasinya, jota avustivat Giovanni d'Aniello ja Joseph Banga Bane.

## Lähteet
Nokia 600

**Nokia 600** on elokuussa 2011 julkistettu matkapuhelinvalmistaja Nokian valmistama kosketusnäytöllinen älypuhelin. Puhelimen julkaisu peruutettiin.

## Paikannus
*Nokia Kartat
*Integroitu GPS- ja A-GPS-paikannus
*Kompassi

## Fyysiset näppäimet
Nokia 600:ssa on soittonäppäin, lopetusnäppäin, kotinäppäin, lukitusnäppäin, kameranäppäin ja äänenvoimakkuuden säätönäppäimet.

## Sähköposti
*Tuetut tiedostomuodot: .doc/.ppt/.xls/.pdf/.zip
*HTML-tuki
*Widget aloitusnäytössä

## Selain
*Tuetut merkintäkielet: HTML, XHTML, MP, WML ja CSS
*Tuetut protokollat: HTTP v1.1 ja WAP
*TCP/IP-tuki
*VisualHistory-, HTML- ja JavaScript-tuki
*RSS-lukija
*Flash Lite 4.0
*WebRunTime 7.2
*Qt 7

## Värivaihtoehdot
*Limetinvihreä
*Pinkki
*Musta
*Valkoinen

## Muuta
*Angry Birds NFC ja Fruit Ninja NFC
*Kauppa
*TopApps
*Vlingo
*Taskulamppu
*Microsoft Communicator Mobile
*Shazam
*Adobe PDF reader
*Kalenteri, muistio, laskin ja kello
*Kiihtyvyystunnistin, läheisyystunnistin ja valoisuustunnistin

## Hintaluokka
Nokia 600 maksaa noin 180 euroa ilman veroja.

## Lähteet
*Nokia 600 - GSMArena 
*Lanseeraus: Nokia 600 - Nokia Ääni  
*Nokia 600 specifications - Nokia Europe
Joseph James Potocnak

**Joseph James Potocnak** (s. 13. toukokuuta 1933) on yhdysvaltalainen dehoniaaneihin kuuluva roomalaiskatolinen piispa. Hänet vihittiin papiksi 21. syyskuuta 1966 ja nimitettiin eteläafrikkalaisen De Aarin hiippakunnan piispaksi 23. tammikuuta 1992. Piispaksi vihkiminen seurasi 1. toukokuuta. Pääkonsekraattorina toimi Lawrence Patrick Henry, jota avustivat Everardus Antonius M. Baaij, Joseph Anthony De Palma ja Fritz Lobinger.

Potocnak jäi eläkkeelle 17. heinäkuuta 2009. Hän palasi Yhdysvaltoihin vietettyään Etelä-Afrikassa 36 vuotta.

## Lähteet
Maallemuuttajat

***Maallemuuttajat*** on Manu Larcenetin piirtämä ja Jean-Yves Ferrin käsikirjoittama sarjakuva. Sarjan on suomentanut Heikki Kaukoranta, ja WSOY on julkaissut sarjasta suomeksi neljä albumia.

## Suomennetut albumit
* 
* 
* 
* 

## Aiheesta muualla
* Taina Tervonen: Takaisin metsään. Suomen Kuvalehti 6/2008. (PDF)
* Kimmo Rantanen: Kaupunkilaiset maalla. Turun Sanomat 15.6.2008.
* Jukka Laine: Kyl oikke! Maallemuuttajien tarina jatkuu Kvaak.fi 8.4.2009.
Lawrence Patrick Henry

**Lawrence Patrick Henry** (27. heinäkuuta 1934 Kapkaupunki – 4. maaliskuuta 2014) oli eteläafrikkalainen roomalaiskatolinen arkkipiispa. Hänet vihittiin papiksi 22. joulukuuta 1962 ja nimitettiin Kapkaupungin arkkihiippakunnan vihkipiispaksi sekä Cenculianan titulaaripiispaksi 27. huhtikuuta 1987. Piispaksi vihkiminen seurasi 16. elokuuta. Pääkonsekraattorina toimi Stephen Naidoo, jota avustivat George Francis Daniel ja Edward Robert Adams.

Henry sai 7. heinäkuuta 1990 nimityksen Kapkaupungin arkkipiispaksi, jonka virkaan hänet asetettiin 29. elokuuta. Hän jäi eläkkeelle 18. joulukuuta 2009.

## Lähteet
Pieniä voittoja

**Pieniä voittoja** on Manu Larcenetin sarjakuva, joka ilmestyi neljänä albumina 2003–2008. Sarjan on suomentanut Heikki Kaukoranta, ja sen on julkaissut WSOY.

## Suomennetut albumit
* 
* 
* 
* 

## Lähteet
Edward Robert Adams

**Edward Robert Adams** (s. 24. toukokuuta 1934) on eteläafrikkalainen roomalaiskatolinen piispa. Hänet vihki papiksi 6. tammikuuta 1966 paavi Paavali VI, ja hänet nimitettiin Oudtshoornin hiippakunnan piispaksi 2. toukokuuta 1983. Piispaksi vihkiminen seurasi 16. heinäkuuta. Pääkonsekraattorina toimi Owen McCann, jota avustivat Edward Idris Cassidy ja George Francis Daniel.

Adams jäi eläkkeelle 28. toukokuuta 2010.

## Lähteet
Huoratron

**Huoratron** (oik. **Aku Raski**) on suomalainen elektronista musiikkia tuottava artisti.

Hän aloitti musiikin tekemisen vuonna 2002. Huoratron julkaisi vuonna 2008 *$$ Troopers* -vinyylin, vuonna 2012 *Cryptocracy*-albumin ja viimeisin julkaisu on *Acid Reign* EP vuodelta 2014.

## Diskografia
* *$$ Troopers* (EP, 2008, 12" vinyyli)
* *Corporate Occult* (EP, 13.11.2009)
* *Prevenge* (EP, 8.6.2010, MP3)
* *Cryptocracy* (Single, 11.11.2011, MP3)
* *New Wave of Mutilation* (Single, 9.4.2012, MP3)
* *Cryptocracy* (17.4.2012, CD/2xVinyyli/MP3) 
* *DDoS* (Single, 19.5.2014, MP3)
* *Acid Rain* (EP, 7.7.2014, MP3)
* *Bit Rot* (Single, 19.9.2015, MP3)

## Lähteet

## Aiheesta muualla

* Huoratron - virallinen sivu
* Soundcloud: Cryptocracy
*Tulevaisuuden tusinan jaettu 1. sija: Huoratron
* Huoratron: A Man From Another World—That’s More Down-To-Earth Than You’d Think
* Wired: Huoratron’s Software Would Generate New Remix for Every Download
John Ireland (näyttelijä)

**John Benjamin Ireland** (30. tammikuuta 1914 Vancouver, Kanada – 21. maaliskuuta 1992 Santa Barbara, Kalifornia, Yhdysvallat) oli kanadalaissyntyinen näyttelijä. Nuoruutensa hän vietti New Yorkissa, Yhdysvalloissa. Ireland oli ehdolla parhaan miessivuosan Oscar-palkinnon saajaksi vuoden 1949 elokuvasta *[[Kaikki kuninkaan miehet (vuoden 1949 elokuva)|Kaikki kuninkaan miehet]]*. Hänen muihin elokuviinsa kuuluvat muun muassa *[[Näin mitä teit]]* (*I Saw What You Did*, 1965) ja *[[Verenpunainen yö]]* (*Farewell, My Lovely*, 1975). Kaikkiaan Ireland näytteli yli 200 elokuvassa.

Televisiossa Ireland näytteli muun muassa lännensarjassa *[[Lännen tie (televisiosarja)|Lännen tie]]*. Irelandin suosio väheni 1960- ja 1970-luvuilla ja vuonna 1987 hän julkaisi lehti-ilmoituksen, jossa aneli itselleen töitä. Ilmoituksen ansiosta hän sai roolin televisioelokuvassa *Bonanza: The Next Generation*, jossa hän näytteli Ben Cartwrightin nuorempaa veljeä Jonathan Aaron Cartwrightia.

Ireland oli naimisissa näyttelijä Joanne Drun kanssa 1949–1956. Hän on saanut tähden Hollywood Walk of Famelle.

## Lähteet
Manketti

**Manketti** tai **mankettipuu** (*Schinziophyton rautanenii*, aiemmin *Ricinodendron rautanenii*) on suuri, 15–20 metriä korkeaksi kasvava puu. Se kasvaa metsäisillä kukkuloilla ja hiekkadyynien välissä, ja se liitetään Kalahari-tyyppiseen hiekkaiseen maaperään. Lehdet muistuttavat kämmentä, ja puuaines on balsapuun tapaista, kevyttä mutta lujaa. Sen munanmuotoisia samettimaisia hedelmiä sanotaan pähkinöiksi. Paksua kovaa kuorta kiertää ohut kerros syötävää hedelmälihaa, ja sisällä on hyvin ravitseva pähkinä. Manketin levinneisyysaluetta on päiväntasaajan eteläpuolinen Afrikka lukuun ottamatta Etelä-Afrikkaa.

Puu on saanut tieteellisen nimensä lähetyssaarnaaja Martti Rautasen mukaan.

## Lähteet

## Aiheesta muualla
*UniProt, Taxonomy: ''Schinziophyton rautanenii''
Jälkiä jättämättä

**Jälkiä jättämättä** () on Seattleen sijoittuva yhdysvaltalainen rikosdraamasarja, joka perustuu tanskalaiseen *[[Rikos (televisiosarja)|Rikos]]*-nimiseen rikossarjaan. Sarjassa käsitellään nuoren Rosie Larsenin murhan tutkimuksia sekä poliisien ja Rosien läheisten ihmissuhteita.

## Tuotanto
*Jälkiä jättämättä* -sarjaa tuottavat Fox Television Studios ja Fuse Enterainment. TV-sarjan ensimmäisen jakson ensi-ilta oli amerikkalaisella AMC-kanavalla 3. huhtikuuta 2011. Toisen tuotantokauden ensimmäinen jakso esitettiin 1. huhtikuuta 2012. AMC tiedotti peruuttavansa sarjan tilauksen heinäkuussa 2012, mutta uudelleenneuvoteltuaan Fox Television Studiosin ja Netflixin kanssa tilasi sitä kolmannen tuotantokauden. Sarja peruutettiin AMC:n toimesta uudestaan syksyllä 2013, mutta Netflix ilmoitti marraskuussa 2013 tilanneensa neljännen tuotantokauden, joka sisältäisi sarjan päättävät kuusi jaksoa. Koko neljäs tuotantokausi julkaistiin Netflixissä maailmanlaajuisesti 1. elokuuta 2014. Suomessa sarjaa ovat esittäneet MTV3 ja Sub.

Sarjan pääosaa, poliisi Sarah Lindeniä esittää Mireille Enos. Muissa rooleissa nähdään muun muassa Michelle Forbes, Brent Sexton, Billy Campbell ja Joel Kinnaman. Enos ja Forbes ovat saaneet rooleistaan Primetime Emmy -ehdokkuudet. Sarja oli ehdolla myös neljän muun Emmy-palkinnon voittajaksi.

## Tarina
Sarja kertoo nuoren Rosie Larsenin murhan tutkimuksista sekä Rosien kuoleman vaikutuksista hänen lähipiiriinsä. Sarjan tapahtumat sijoittuvat Seattleen. Tarinaa kerrotaan yhtä aikaa kolmesta vastakkaisesta näkökulmasta, jotka kaikki ovat kytköksissä murhaan. Kolme osapuolta koostuvat juttua tutkivista etsivistä, surevasta perheestä ja murhaepäillyistä.

Päähenkilö on poliisi Sarah Linden, joka on myös teini-ikäisen pojan yksinhuoltaja. Sarjassa käsitellään myös poliisien ja muiden tärkeimpien henkilöiden ihmissuhteita sekä poliitikko Darren Richmondin vaalikampanjaa.

## Hahmot ja näyttelijät
### Päähenkilöt
* Sarah Linden (Mireille Enos), etsivä
* Stephen Holder (Joel Kinnaman), Sarahin työpari
* Mitch Larsen (Michelle Forbes), Rosien äiti
* Stanley Larsen (Brent Sexton), Rosien isä
* Darren Richmond (Billy Campbell), poliitikko
* Gwen Eaton (Kristin Lehman), Darrenin kampanjatyöntekijä ja tyttöystävä
* Jamie Wright (Eric Ladin), Darrenin kampanjapäälikkö
* Belko Royce (Brendan Sexton III), Stanin työkaveri ja ystävä
* Terry Marek (Jamie Anne Allman), Mitchin sisko
* Regi Darnell (Anne Corley), Sarahin sosiaalityöntekijä
* Bullet (Bex Taylor-Klaus), Holderin ystävä

### Sivuhenkilöitä
* Rosie Larsen (Katie Findlay), murhattu koulutyttö
* Bennet Ahmed (Brandon Jay McLaren), Rosien opettaja
* Amber Ahmed (Ashley Johnson), Bennetin vaimo
* Jasper Ames (Richard Harmon ), Rosien ex-poikaystävä
* Jack Linden (Liam James), Sarahin poika
* Rick Felder (Callum Keith Rennie), Sarahin kihlattu
* Sterling Fitch (Kacey Rohl), Rosien paras ystävä
* Tom Drexler (Patrick Gilmore), Darrenin kampanjaa tukeva rikas liikemies
* Michael Oakes (Garry Chalk), poliisien esimies
* Ruth Yitanes (Lee Garlington), paikallinen senaattori

## Lähteet

## Aiheesta muualla
* Virallinen sivusto
*
*The Killing TV.com-sivustolla
Raphaël Marie Ze

**Raphaël Marie Ze** (4. marraskuuta 1932 – 6. syyskuuta 2011) oli kamerunilainen roomalaiskatolinen piispa. Hänet vihittiin papiksi 29. huhtikuuta 1962 ja nimitettiin Sangméliman hiippakunnan piispaksi 23. tammikuuta 1992. Piispaksi vihkiminen seurasi 25. huhtikuuta. Pääkonsekraattorina toimi Santos Abril y Castelló, jota avustivat Ildefonso Obama Obono ja Jean-Baptiste Ama.

Ze jäi eläkkeelle 4. joulukuuta 2008.

## Lähteet
Jääkiekko talviolympialaisissa 2014

**[[Jääkiekko]]a** pelattiin **[[talviolympialaiset 2014|Sotšin talviolympialaisissa]]** 8.–23. helmikuuta 2014 Bolšoin jääpalatsissa ja Šaiba Arenassa. Tapahtumia oli kaksi, joista toinen on miesten ja toinen naisten turnaus. 

## Mitalit

## Otteluareenat

Ennen olympialaisia huhtikuussa 2013 Bolšoi-areenassa ja Šaiba Arenalla käytiin Alle 18-vuotiaiden maailmanmestaruuskilpailut, joilla varmistettiin  olympialaisten turnauksien järjestelyiden toimivuus. Miesten otteluita pelattiin molemmilla areenoilla, mutta naisten otteluista vain mitaliottelut pelattiin kooltaan suuremmassa Bolšoi-areenassa.

## Miehet
### Karsinnat

Tapahtumassa kilpailee yhteensä 12 joukkuetta, joista yhdeksän valikoitui jääkiekon maailmanrankingin perusteella ja loput kolme olympiakarsintojen kautta. Karsintojen kautta olympialaisiin edenneet joukkueet olivat Slovenia, Itävalta ja Latvia.

### Turnaus

Miesten turnaus alkoi 12. helmikuuta 2014 avausotteluilla Tšekki–Ruotsi ja Latvia–Sveitsi. 19. heinäkuuta 2013 vahvistettiin, että NHL-pelaajat osallistuvat olympiaturnaukseen. 

##### Alkulohkovaihe
Miesten turnauksessa oli kolme alkulohkoa, joista suoraan puolivälieriin etenivät lohkojen voittajat ja paras lohkokakkonen. Loput joukkueet etenivät karsintakierrokselle.

**Lohko A**
*  
*  
*  
* 

**Lohko B**
*  
*  
*  
* 

**Lohko C**
*  
*  
*  
*  

## Naiset
### Turnaus

Naisten turnauksessa oli kaksi lohkoa, ylemmässä lohkossa pelasivat maailmanrankingin sijoilla 1.–4. olevat joukkueet, joista välieriin eteni kaksi parasta. Ylemmän lohkon kaksi viimeistä etenivät puolivälieriin, joissa niitä vastaan tuli B-lohkon ensimmäinen ja toinen joukkue.

**Lohko A**
* 
* 
* 
* 

**Lohko B**
* 
* 
* 
* 

### Karsinnat

Tapahtumassa kilpaili yhteensä kahdeksan joukkuetta, joista viisi valikoitui mukaan jääkiekon naisten maailmanrankingin ja kaksi olympiakarsintaturnauksen perusteella. Isäntämaana Venäjä sai automaattisesti kilpailupaikan.

## Lähteet

## Aiheesta muualla

* IIHF: 2014 Olympic Winter Games  
* Jääkiekko Sotšin 2014 talviolympialaisten ja -paralympialaisten virallisilla sivuilla. 
* SFRP Hockey Archive - Sochi 2014  
* Miesten turnaus IIHF:n tulospalvelussa 
* Naisten turnaus IIHF:n tulospalvelussa
Stadio Diego Armando Maradona

**Stadio Diego Armando Maradona** on monikäyttöstadion, joka sijaitsee Napolissa Italiassa. Se on maan kolmanneksi suurin jalkapallostadion, suurempia ovat Stadio Giuseppe Meazza ja Rooman olympiastadion. Stadion toimii paikallisen jalkapalloseuran Società Sportiva Calcio Napolin kotikenttänä.

Stadion otettiin käyttöön 6. joulukuuta 1959 ja sen nykyinen yleisökapasiteetti on 60&nbsp;240. Stadion toimi yhtenä näyttämönä Italiassa järjestetyissä vuoden 1990 MM-kilpailuissa.

## Aiheesta muualla

* Kuvia Stadio San Paolosta World Stadiums -sivustolla
Todd Lowe

**Todd Lowe** (s. 10. toukokuuta 1977 Houston, Texas, Yhdysvallat) on yhdysvaltalainen näyttelijä ja muusikko.

## Ura
Todd Lowe opiskeli teatteria UT Austin -yliopistossa. Ennen läpimurtoaan näyttelijänä hän työskenteli sijaisopettajana.

Lowe tunnetaan parhaiten Zach Van Gerbigin roolista televisiosarjassa *[[Gilmoren tytöt]]*. Hän on vieraillut sarjoissa *[[NCIS Rikostutkijat]]* ja **. Lowe esittää Irak-vetenaari Terry Bellefleuria sarjassa *[[True Blood]]*. Hänellä on ollut rooleja mm. elokuvissa *Natural Selection* ja *[[Siellä missä sydän on]]*. Hän on esiintynyt myös teatterissa. 

Lowe soittaa ja laulaa yhtyeessä Pilbilly Knights. Yhtye julkaisi albumin *California Night Club* vuonna 2007.

## Filmografia
### Elokuvat

### Televisiosarjat

### Pelit

## Lähteet

## Aiheesta muualla

* 
* 
*
Sebastian Thekethecheril

**Sebastian Thekethecheril** (s. 30. heinäkuuta 1954) on intialainen roomalaiskatolinen piispa. Hänet vihittiin papiksi 18. joulukuuta 1980 ja nimitettiin Vijayapuramin hiippakunnan piispaksi 8. toukokuuta 2006. Piispaksi vihkiminen seurasi 2. heinäkuuta. Pääkonsekraattorina toimi Peter Thuruthikonam, jota avustivat Mathew Moolakkattu ja Stanley Roman.

## Lähteet
Peter Thuruthikonam

**Peter Thuruthikonam** (1. elokuuta 1929 – 5. syyskuuta 2011) oli intialainen roomalaiskatolinen piispa. Hänet vihittiin papiksi 12. maaliskuuta 1959 ja nimitettiin Vijayapuramin hiippakunnan piispaksi 5. toukokuuta 1988. Piispaksi vihkiminen seurasi 4. elokuuta. Pääkonsekraattorina toimi Cornelius Elanjikal, jota avustivat Kuriakose Kunnacherry ja Joseph Gabriel Fernandez.

Thuruthikonam jäi eläkkeelle 8. toukokuuta 2006.

## Lähteet
Mathias Kappil

**Mathias Kappil** (21. tammikuuta 1928 – 24. helmikuuta 2007) oli intialainen roomalaiskatolinen piispa. Hänet vihittiin papiksi 7. joulukuuta 1954 ja nimitettiin Punalurin hiippakunnan piispaksi 21. joulukuuta 1985. Piispaksi vihkiminen seurasi 13. huhtikuuta 1986. Pääkonsekraattorina toimi Jozef Tomko, jota avustivat Alois Wagner ja José Tomás Sánchez.

Kappil jäi eläkkeelle 12. maaliskuuta 2005.

## Lähteet
Selvister Ponnumuthan

**Selvister Ponnumuthan** (s. 10. elokuuta 1956) on intialainen roomalaiskatolinen piispa. Hänet vihittiin papiksi Trivandrumin hiippakuntaan 19. joulukuuta 1981, mutta siirrettiin Neyyattinkaran hiippakuntaan 14. kesäkuuta 1996. Hänet nimitettiin Punalurin hiippakunnan piispaksi 8. toukokuuta 2009. Piispaksi vihkiminen seurasi 28. kesäkuuta. Pääkonsekraattorina toimi Maria Callist Soosa Pakiam, jota avustivat Vincent Samuel ja Joseph Kariyil.

## Lähteet
Joel Kinnaman

**Joel Kinnaman** (s. 25. marraskuuta 1979 Tukholma) on ruotsalainen näyttelijä. Kinnaman tuli suuren yleisön tietoisuuteen esiintyessään elokuvasarjassa *[[Johan Falk (elokuvasarja)|Johan Falk]]* peitetehtävissä olevana Frank Wagnerina. Hänet tunnetaan myös elokuvasta *[[Rahalla saa (elokuva)|Rahalla saa]]* (2010), josta hän voitti parhaan miespääosan Guldbaggen. Kinnaman on esiintynyt myös elokuvan jatko-osissa *[[Rahalla saa 2]]* (2012) ja *[[Rahalla saa - Luksuselämää]]* (2013).

## Ura
Kinnaman on näytellyt myös televisiosarjoissa *[[Jälkiä jättämättä]]* ja *[[House of Cards (televisiosarja)|House of Cards]]* sekä elokuvissa *[[Arn – Pohjoinen valtakunta]]* (2008), *[[Turvatalo (elokuva)|Turvatalo]]* (2012) ja *[[Lapsi 44 (elokuva)|Lapsi 44]]* (2015). Hän näytteli pääosaa vuonna 2014 julkaistussa elokuvassa *[[RoboCop (vuoden 2014 elokuva)|RoboCop]]*.

## Yksityiselämä
Joel Kinnaman syntyi ja kasvoi Tukholmassa. Hänen äitinsä on ruotsalainen ja isänsä yhdysvaltalainen entinen sotilas, joka päätyi Ruotsiin hylättyään asemapaikkansa Thaimaassa Vietnamin sodan aikana. Isästään johtuen Kinnaman on kaksikielinen ja hänellä on Ruotsin ja Yhdysvaltojen kaksoiskansalaisuus. Kinnamanin sisarpuoli Melinda Kinnaman on myös näyttelijä.

Kinnaman on seurustellut muun muassa näyttelijä Olivia Munnin kanssa vuosina 2012–2014. Hän oli naimisissa tatuoija Cleo Wattenströmin kanssa vuosina 2015–2018. Tammikuussa 2021 Kinnaman kihlautui malli Kelly Galen kanssa.

## Valikoitu filmografia

## Lähteet

## Aiheesta muualla

* 
* 
* 
*
Shauna Reynolds

**Shauna Reynolds**, taiteilijanimeltään **Sean Yseult**, (s. 6. kesäkuuta 1966 Pohjois-Carolina) on yhdysvaltalainen muusikko. Hän oli Robert Cummingsin (taiteilijanimeltään Rob Zombie) kanssa White Zombie -yhtyeen perustajajäseniä. Hän toimi yhtyeen basistina sen lakkauttamiseen, vuoteen 1998 asti. Vuonna 2006 hän soitti bassoa The Cramps -yhtyeessä. 

Reynolsin isä oli tunnettu Ernest Hemingwayn elämäkerran kirjoittaja. Shauna Reynolds asuu New Orleansissa Louisianan osavaltiossa ja on naimisissa Chris Lee -nimisen muusikon kanssa.

Joulukuussa 2010 Reynolds julkaisi taiteilijanimellään Sean Yseult muistelmateoksen *[[I'm In the Band: Backstage Notes from the Chick in White Zombie]]*.

## Nuoruus

Reynolds opiskeli balettia ja klassista pianonsoittoa. Hänen jalkansa kuitenkin murtui lukioikäisenä, joten hän joutui olemaan pitkään toipilaana voimatta harjoitella tanssia. Toipumisaikana hän innostui kuvataiteista ja edistyi niissä niin, että sai stipendin Parsoniin.

## Taide- ja muotoiluopiskelut
Reynolds on opiskellut graafista muotoilua Pohjois-Carolinan taideyliopistossa (), joka on yksi Pohjois-Carolinan yliopiston kampuksista, sekä muotoilua Parsonin uudessa taideyliopistossa (). Valmistuttuaan yliopistosta BFA:ksi (the Bachelor of Fine Arts), joka vastaa kuvataiteen kandidaattia, Reynolds perusti yhdessä Rob Zombien kanssa White Zombie -yhtyeen.

## Diskografia

### Albumit
* White Zombien kanssa
***[[Soul-Crusher]]* (1987)
***[[Make Them Die Slowly]]* (1989)
***[[La Sexorcisto: Devil Music Volume One]]* (1992)
***[[Astro-Creep 2000]]* (1995)
* Star & Daggerin kanssa
***[[Tomorrowland Blues]]* (2013)
Auguste-Siméon Colas

**Auguste-Siméon Colas** (29. joulukuuta 1876 – 24. lokakuuta 1968) oli ranskalainen roomalaiskatolinen arkkipiispa. Hänet vihittiin La Société des Missions Etrangères'n papiksi 24. kesäkuuta 1900 ja nimitettiin intialaisen Pondicherryn arkkihiippakunnan arkkipiispaksi 24. kesäkuuta 1930. Piispaksi vihkiminen seurasi 29. syyskuuta. Pääkonsekraattorina toimi Elie-Jean-Joseph Morel, jota avustivat Augustine-Antoine Roy ja Henri-Aimé-Anatole Prunier.

7. elokuuta 1953 Colas'n johtama arkkihiippakunta muutti nimensä Pondicherry ja Cuddaloreksi. Arkkipiispa jäi eläkkeelle 78-vuotiaana 28. lokakuuta 1955, jolloin hänet nimitettiin Arcadiopolis in Europan titulaariarkkipiispaksi. Hän kuoli 13 vuotta myöhemmin.

## Lähteet
Kristin Lehman

**Kristin Lehman** (s. 3. toukokuuta 1972 Toronto, Ontario, Kanada) on kanadalainen näyttelijä. Hänet tunnetaan muun muassa televisiosarjoista *[[Poltergeist (televisiosarja)|Poltergeist]]*, *[[Go Fish]]*, *[[Tuntematon uhka (televisiosarja)|Tuntematon uhka]]*, *[[Amyn lailla]]*,  *[[Century City]]* ja *[[Jälkiä jättämättä]]*. Hän on näytellyt myös muun muassa elokuvissa *[[Tuhon tiellä]]* (2000) ja *[[The Sentinel – salaliitto]]* (2006).

## Ehdokkuudet
*Gemini (2002)

## Aiheesta muualla
*
Kuriakose Kunnacherry

**Kuriakose Kunnacherry** (11. syyskuuta 1928 – 14. kesäkuuta 2017) oli intialainen syyrialais-malabarilaiskatolinen arkkipiispa. Hänet vihittiin papiksi 21. joulukuuta 1955 ja nimitettiin Kottayamin hiippakunnan koadjuuttoripiispaksi sekä Cephaksen titulaaripiispaksi 9. joulukuuta 1967. Piispaksi vihkiminen seurasi 24. helmikuuta 1968. Pääkonsekraattorina toimi Maximilien de Fürstenberg, jota avustivat Thomas Tharayil ja Sebastian Vayalil.

Kunnacherrysta tuli 5. toukokuuta 1974 Kottayamin piispa, ja kun Kottayam 12. toukokuuta 2005 korotettiin arkkihiippakunnaksi, tuli Kunnacherrysta arkkipiispa. Hän jäi eläkkeelle 14. tammikuuta 2006.

## Lähteet
Billy Campbell

**William Oliver ”Billy” Campbell** (s. 7. heinäkuuta 1959 Charlottesville, Virginia, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista *[[Jälkiä jättämättä]]*, jossa hän näyttelee Darren Richmondia, ja *[[Vielä kerran]]*. Hän on näytellyt myös sarjoissa *[[Murharyhmä]]*, *[[4400]]*, *[[O.C.]]* ja *[[Dynastia (vuoden 1981 televisiosarja)|Dynastia]]*.

Campbellin tunnetuimpia elokuvia ovat *[[Rocketeer]]* (1991), *[[Bram Stokerin Dracula]]* (1992), *[[Uusia kertomuksia kaupungista]]* (1998) ja *[[Viimeiseen pisaraan]]* (2002).

## Palkinnot
*People’s Choice Award (2000)

### Ehdokkuudet
*Golden Satellite Award (2002)
*TV Guide Award (2000)
*Golden Globe (2000)

## Yksityiselämä
Campbell on ollut kihloissa näyttelijä Virginia Madsenin kanssa vuonna 1981. 1990-luvulla hän seurusteli viisi vuotta näyttelijä Jennifer Connellyn kanssa.

## Aiheesta muualla

*
Vincent Samuel

**Vincent Samuel** (s. 10. elokuuta 1950) on intialainen roomalaiskatolinen piispa. Hänet vihittiin papiksi Trivandrumin hiippakuntaan 19. joulukuuta 1975 ja nimitettiin Neyyattinkaran hiippakunnan piispaksi 14. kesäkuuta 1996. Piispaksi vihkiminen seurasi 1. marraskuuta. Pääkonsekraattorina toimi Jozef Tomko, jota avustivat Maria Callist Soosa Pakiam ja Joseph Gabriel Fernandez.

## Lähteet
Eric Ladin

**Eric Ladin** (s. 16. helmikuuta 1978 Houston, Texas, Yhdysvallat) on yhdysvaltalainen näyttelijä. Hänet tunnetaan tv-sarjoista *[[Jälkiä jättämättä]]*, *[[Big Love]]*, *[[Mad Men]]*, *[[Generation Kill]]*, *[[CSI]]* ja *[[Mentalist]]*.

## Aiheesta muualla
*
Victor Agbanou

**Victor Agbanou** (s. 23. joulukuuta 1945 Lokossa Ranskan Dahomey) on beniniläinen roomalaiskatolinen piispa. Hänet vihittiin papiksi Lokossan hiippakuntaan 10. elokuuta 1974 ja nimitettiin sen piispaksi 5. heinäkuuta 2000. Piispaksi vihkiminen seurasi 4. marraskuuta. Pääkonsekraattorina toimi Bernardin Gantin, jota avustivat Jean Marie Louis Bonfils ja Paul Kouassivi Vieira.

## Lähteet
Paul Kouassivi Vieira

**Paul Kouassivi Vieira** (14. heinäkuuta 1949 – 21. maaliskuuta 2019) oli beniniläinen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Djougoun hiippakunnan piispaksi 10. kesäkuuta 1995. Piispaksi vihkiminen seurasi 1. lokakuuta 1995. Pääkonsekraattorina toimi Bernardin Gantin, jota avustivat Robert Sastre ja Nicolas Okioh.

## Lähteet
Ramón Berenguer III

**Ramón Berenguer III** oli Barcelonan kreivi vuosina 1097–1131 isänsä Ramón Berenguer II:n jälkeen.

Ramón uloitti valtansa Valenciaan  peri Besalún kreivikunnan vuonna 1111 ja Cerdanyan 1117 sekä vahvisti otettaan Pyreneiden pohjoispuoleiseen Provenceen naimalla 1112 Doucen, Provencen perijättären. Katalonia ja Provancea yhdisti kieli, runous ja trubaduuritaide. Kreivi myös aloitti Katalonian eli Barcelonan muuttamisen merivallaksi lähettämällä pisalaisten kanssa laivoja 1114 Mallorcalle ja Ibizaan. Vastustaakseen Barcelonan merivallan voimistumista Almoravidit hyökkäsivät Barcelonaan, mutta kaupungin puolustajien onnistui torjua hyökkäys. Seuraavana vuonna Ramón palasi purjehdukseltaan 1115 ja pian saaret joutuivat jälleen muslimien käsiin. Vuonna 1116 Ramón purjehti Roomaan suostuttelemaan paavi Paschalis II:ta julistamaan ristiretken Espanjaan, mutta matka osoittautui tuloksettomaksi.

Kuollessaan Ramón Berenguer III jakoi valtakuntansa kahden poikansa kesken: Ramón Berenguer IV sai Barcelonan, Gironan, Vichin, Besalún ja Cerdanyan kreivikunnat ja Berenguer Ramón peri Provencen. Näin Provencen ja Katalonian liitto purkautui.

## Lähteet

*
*

### Viitteet
Christophe Adimou

**Christophe Adimou** (12. tammikuuta 1916 – 8. heinäkuuta 1998) oli beniniläinen roomalaiskatolinen arkkipiispa. Hänet vihittiin papiksi 14. tammikuuta 1951 ja nimitettiin Lokossan hiippakunnan piispaksi 11. maaliskuuta 1968. Piispaksi vihkiminen seurasi 25. heinäkuuta. Pääkonsekraattorina toimi Bernardin Gantin, jota avustivat Lucien Monsi-Agboka ja Bernard Oguki-Atakpah.

28. kesäkuuta 1971 Adimou sai nimityksen Cotonoun arkkihiippakunnan arkkipiispaksi, jona hän toimi, kunnes jäi eläkkeelle 27. joulukuuta 1990.

## Lähteet
Waka Flocka Flame

**Waka Flocka Flame** (s. 31. toukokuuta 1986 New York, New York), oikealta nimeltään **Juaquin Malphurs**, on yhdysvaltalainen rap-artisti.

## Ura
Waka Flocka Flamen debyyttialbumi *[[Flockaveli]]* julkaistiin 5. lokakuuta 2010. Albumi sijoittui kuudennelle sijalle Yhdysvaltain Billboard 200 -listalla myyden 37 000 kappaletta Yhdysvalloissa. Albumin ensimmäinen single "O Let's Do It" julkaistiin jo 25. joulukuuta 2009. Se sijoittui 62. sijalle Billboard Hot 100 -listalla. Albumin toinen single "Hard in da Paint" julkaistiin kesällä 2010. Albumin kolmas single, Drumma Boyn tuottama, "No Hands" julkaistiin 17. elokuuta 2010. Singlellä vierailevat Roscoe Dash ja Wale ja se sijoittui Billboard Hot 100 -listan 13. sijalle. "No Hands" on myynyt myös kultaa Yhdysvalloissa. Albumin neljäs ja viimeinen single "Grove St. Party" julkaistiin helmikuussa 2011. Se sijoittui Billboard Hot 100 -listan 74. sijalle. Kappaleella vierailee Kebo Gotti.

Waka Flocka Flamen ja Gucci Manen yhteisalbumi *[[Ferrari Boyz]]* julkaistiin 9. elokuuta 2011. Albumilta on julkaistu singleinä albumin nimikkokappale "Ferrari Boyz" sekä kappale "She Be Puttin' On". Albumi sijoittui Billboard 200 -listan 21. sijalle ja sitä myytiin yhteensä 16 000 kappaletta Yhdysvalloissa.

Waka Flocka Flamen toinen sooloalbumi *[[Triple F Life: Friends, Fans and Family]]* julkaistiin 12. kesäkuuta 2012. Albumin ensimmäinen single "Round of Applause" julkaistiin 14. lokakuuta 2011. Sillä vierailee kanadalainen rap-artisti/laulaja Drake ja sen on tuottanut yhdysvaltalainen tuottaja Lex Luger. "Round of Applause" on ylittänyt platinarajan Yhdysvalloissa. Albumin toinen single "I Don't Really Care" julkaistiin maaliskuussa 2012. Singlellä vierailee laulaja Trey Songz. Kolmas "Get Low" -single julkaistiin kesäkuussa 2012. Sillä puolestaan vierailevat Nicki Minaj, Tyga ja Flo Rida.

## Diskografia
### Albumit
* Flockaveli (2010)
* Ferrari Boyz (Gucci Mane & Waka Flocka Flame, (2011)
* Triple F Life: Friends, Fans and Family (2012)

### Singlet
* "O Let's Do It" (2009)
* "Hard in da Paint" (2010)
* "No Hands" (mukana Roscoe Dash & Wale, 2010)
* "Grove St. Party" (mukana Kebo Gotti, 2010)
* "Ferrari Boyz" (Gucci Mane & Waka Flocka Flame, 2011)
* "She Be Puttin' On" (Gucci Mane & Waka Flocka Flame, 2011)
* "Round of Applause" (mukana Drake, 2011)
* "I Don't Really Care" (mukana Trey Songz, 2012)
* "Get Low" (mukana Nicki Minaj, Tyga & Flo Rida, 2012)

### Mixtapet
* "Salute Me Or Shoot Me" (2009)
* "Salute Me Or Shoot Me, Vol. 2" (2010)
* "Salute Me Or Shoot Me, Vol. 2.5" (2010)
* "Salute Me Or Shoot Me, Vol. 3 (Hip Hops Outcast)" (2011)
* "Benjamin Flocka" (2011)
* "DuFlocka Rant (10 Toes Down)" (2011)
* "True Blood" (2011)
* "Streets R Us" (2011)
* "Twin Towers" (2011)
* "Twin Towers 2 (No Fly Zone)" (2011)
* "LeBron Flocka James 3" (2011)

## Lähteet

## Aiheesta muualla
* Viralliset sivut 
*
Robert Sastre

**Robert Sastre** (7. kesäkuuta 1926 – 16. tammikuuta 2000) oli beniniläinen roomalaiskatolinen piispa. Hänet vihittiin papiksi Lokossan hiippakuntaan 21. joulukuuta 1952 ja nimitettiin sen piispaksi 2. maaliskuuta 1972. Piispaksi vihkiminen seurasi 6. elokuuta. Pääkonsekraattorina toimi Bernardin Gantin, jota avustivat Robert-Casimir Tonyui Messan Dosseh-Anyron ja Christophe Adimou. Sastre johti hiippakuntaansa kuolemaansa saakka.

## Lähteet
Brent Sexton

**Brent Sexton** on yhdysvaltalainen näyttelijä. Hänet tunnetaan tv-sarjasta *[[Jälkiä jättämättä]]*. Sexton on näytellyt myös elokuvissa *[[A.I. – Tekoäly]]* (2001), *[[Radio (elokuva)|Radio]]* (2003), *[[Flightplan]]* (2005) ja *[[In the Valley of Elah]]* (2007). Hän esiintyi televisiosarja *[[Bosch (televisiosarja)|Boschin]]* toisella kaudella yhdessä päärooleista. 

## Aiheesta muualla
*
Brookfield Place

**Brookfield Place** (aiemmin **World Financial Center**) on New Yorkin Lower Manhattanilla, Hudson-joen rannalla sijaitseva rakennuskompleksi, joka koostuu neljästä toimistorakennuksesta. Brookfield Placen rakennukset sijaitsevat West Side Highwayn varrella vastapäätä World Trade Centerin aluetta. Rakennuskompleksin suunnittelijana toimi arkkitehti César Pelli. Rakennustyöt aloitettiin vuonna 1985 ja ne päättyivät 1988.

Brookfield Placen omistajayrityksenä toimii Brookfield Properties lukuun ottamatta American Expressin omistamia toimitiloja. Kompleksissa toimivia yrityksiä ovat muun muassa Merrill Lynch, Nomura Group ja The Wall Street Journal.

Osa silloisen World Financial Centerin rakennuksista, erityisesti Winter Garden Atrium, vaurioitui World Trade Centerin kaksoistornien romahduksessa syyskuun 11. päivän iskuissa.

Rakennuskompleksi sai nykyisen nimen vuonna 2014.

## Rakennukset
* 200 Liberty Street
* 225 Liberty Street
* 200 Vesey Street
* 250 Vesey Street
* Winter Garden Atrium

## Lähteet

## Aiheesta muualla

* World Financial Centerin virallinen sivusto (arkistoitu)
91 Aegina

**91 Aegina** on suuri ja poikkeuksellisen tumma päävyöhykkeen asteroidi. Sen löysi Édouard Stephan 4. tammikuuta 1866. 91 Aegina oli hänen toinen ja viimeinen löytämänsä asteroidi. Asteroidi nimettiin Aiginan, kreikkalaisen mytologian hahmon, mukaan.

## Lähteet
*NASA:n JPL
Kalle Vasse

**Kalle Vasse** (s. 31. elokuuta 1980 Espoo) on entinen suomalainen jalkapalloilija. Hän oli pelipaikaltaan hyökkääjä.

Vasse on pelannut Veikkausliigaa FC Viikinkien, Atlantis FC:n ja AC Allianssin riveissä. Kaikkiaan hän on pelannut Veikkausliigassa 19 ottelua. Uransa aikana Vasse on edustanut myös Leppävaaran Palloa. Hänen saavutuksiinsa kuuluu Kakkosen maalikuninkuus kaudella 2006.

Vasse toimi vuosina 2018-2021 Käpylän Pallon edustusjoukkueen päävalmentajana.

2021 Vasse siirtyi PPJ:in päävalmentajaksi.

## Lähteet

## Aiheesta muualla
* Vasse soccerway.com-sivustolla 
* Vasse Atlantiksen kotisivuilla
Isidore de Souza

**Isidore de Souza** (4. huhtikuuta 1934 Ouidah Ranskan Dahomey – 13. maaliskuuta 1999) oli beniniläinen roomalaiskatolinen arkkipiispa. Hän syntyi Ouidahissa, ja hänet vihittiin papiksi Cotonoun arkkihiippakuntaan 8. heinäkuuta 1962. Hänet nimitettiin sen koadjuuttoriarkkipiispaksi 17. heinäkuuta 1981. Piispaksi vihkiminen seurasi 8. joulukuuta. Pääkonsekraattorina toimi Bernardin Gantin, jota avustivat Bernard Yago ja Christophe Adimou.

Marxismi-leninismin kaaduttua Beninissä Mathieu Kérékou joutui 1980-luvun lopussa aloittamaan järjestelmän liberalisoinnin. Helmikuussa 1990 järjestettiin kansallinen konferenssi, jonka puhemiehenä de Souza toimi. Konferenssin päätteeksi maahan perustettiin vuoden siirtymäkauden ajaksi tilapäiset instituutiot, joiden tarkoituksena oli uuden perustuslain laatiminen ja yleisten vaalien organisoiminen.

27. joulukuuta 1990 de Souzasta tuli Cotonoun arkkipiispa, jona hän toimi, kunnes kuoli 64 vuoden iässä.

## Lähteet
Kirjauskonnot

**Kirjauskonnot** ovat uskontoja, joilla on pyhiä kirjoituksia. Tällaisia uskontoja ovat esimerkiksi zarathustralaisuus, juutalaisuus, kristinusko, islam, hindulaisuus ja taolaisuus. 

Pyhien kirjoitusten asema ja auktoriteetti vaihtelevat eri uskonnoissa. Kristinuskossa esimerkiksi ajatellaan, että *Raamatun* ovat kirjoittaneet ihmiset, mutta jumalallisen inspiraation vallassa. Islamissa taas katsotaan, että *Koraani* on Jumalan puhetta ja että sitä ei ole luotu, vaan se on ollut ikuisesti olemassa. 

Islamissa tunnetaan käsite "kirjan kansat", joka esiintyy usein Koraanissa ja nähtävästi tarkoittaa juutalaisia ja kristittyjä. 

## Katso myös
* Avesta
* Koraani
* Raamattu
* Toora

## Lähteet
Juho-Matti Heikari

**Juho-Matti Heikari** (s. 14. helmikuuta 1991 Lahti) on suomalainen jalkapalloilija. Hän oli pelipaikaltaan oikea laitapuolustaja. Nykyisin hän pelaa pelintekijänä keskikentällä.

Heikari edustaa heinolalaista Union Plaania. Aiemmin urallaan Heikari on edustanut Lahden Reipasta, FC Lahtea ja AC Oulua. Hän teki FC Lahdessa ensiesiintymisensä Veikkausliigassa 2. elokuuta 2009 ottelussa Vaasan Palloseuraa vastaan. Heikari ei onnistunut vakiinnuttamaan paikkaansa pelaavassa kokoonpanossa, ja pelasi kolmen kauden aikana 11 liigaottelua ja neljä Ykkösen ottelua.

Kaudeksi 2012 Heikari palasi Kolmosessa pelanneeseen kasvattajaseuraansa Reippaaseen. Seuraavana vuonna hän muutti opiskelemaan Ouluun ja solmi sopimuksen Ykkösessä pelanneen AC Oulun kanssa, jossa vakiinnutti pelipaikkansa pelaavassa kokoonpanossa. Heikari pelasi kaudella 2013 yhteensä 17 sarjaottelussa. Hän teki jatkosopimuksen seuran kanssa kaudeksi 2014.

## Lähteet

## Aiheesta muualla
* Heikari transfermarket.com-sivustolla
Oren Lavie

**Oren Lavie** (s. 1976) on israelilainen laulaja, säveltäjä, näytelmäkirjailija ja ohjaaja. Hänen musiikkivideonsa kappaletta "Her Morning Elegance" varten sai Grammy-ehdokkuuden vuonna 2009. Maaliskuussa 2009 Lavie julkaisi esikoisalbuminsa *[[The Opposite Side of the Sea]]*.

## Näytelmät
### Ohjaajana
* 1997 - *Sticks and Wheels*
* 1999 - *Lighting the Day*
* 2000 - *Bridges and Harmonies*

### Muut
* 2006 - *The Empty Princess*

## Musiikki
### Studioalbumit
* 2007: *[[The Opposite Side of the Sea]]

=== Singlet ===
* 2008 - "A Dance ‘Round the Memory Tree" (Elokuvassa *Narnian tarinat: Prinssi Kaspian'')

## Aiheesta muualla
* Virallinen kotisivu
* Kuvagalleria videolle 'Her Morning Elegance'
Candice Swanepoel

**Candice Susan Swanepoel** (s. 20. lokakuuta 1988 Mooi River, Natal, Etelä-Afrikka) on eteläafrikkalainen malli, joka on työskennellyt muun muassa Victoria's Secret -vaateketjulle. Swanepoel debytoi Forbesin *The World's Top-Earning Models* -listalla sijalla 10. Swanepoelin tuloiksi arvioitiin kolme miljoonaa Yhdysvaltain dollaria vuonna 2010.

## Lähteet

## Aiheesta muualla
* Swanepoelin verkkosivu
Arena Națională

**Arena Națională** on jalkapallostadion, joka sijaitsee Romanian pääkaupungissa Bukarestissa. Stadion avattiin 6. syyskuuta 2011 ja sen yleisökapasiteetti on 55&nbsp;600. Se toimii Romanian maajoukkueen kotikenttänä. Stadion isännöi Eurooppa-liigan kauden 2011–2012 loppuottelua, joka pelattiin 9. toukokuuta 2012.

Arena Naționalăa aloitettiin rakentamaan vuonna 2008 ja se korvasi aiemman, vuonna 1953 rakennetun vanhan Stadionul Naționalin.

Vuonna 2021 stadion isännöi *[[Dota 2]]* The International -turnauksen, jossa palkintopottina oli 40&nbsp;018&nbsp;195 Yhdysvaltain dollaria.

## Lähteet

## Aiheesta muualla

* Stadionul Național viralliset sivut
* Tietoja ja kuvia Stadionul Naționalista
122 K 60

**122 K 60** (*122 millimetrin kanuuna 1960*) oli Tampellan suunnittelema ja valmistama suomalainen  kanuuna. Asetta valmistettiin Puolustusvoimille vain 15 kpl, eikä sitä otettu ikinä sota-ajan kalustoluetteloihin.

Vammas uudisti kaikki 15 Puolustusvoimilla ollutta kanuunaa 1980-luvun lopulla vaihtamalla vanhat 122&nbsp;mm putket uusiin 130&nbsp;mm 52,7-kaliiperisiin, jolloin syntyi vedettävä rannikkokanuuna mallia 130 K 90-60. Uudistetut tykit käyttivät samaa laukausta kuin moottoroidun rannikkotykistön pääkalusto 130 K 54 -kanuunat ja samoja ammuksia kuin 130 TK -tornikanuunat. Putkien vaihdon myötä vain 122 K 60 -kalustolla käytössä ollut laukaus (122 × 866R) jäi lopullisesti pois käytöstä.

Tampellan kehittämä tykin lavetti on ollut mallina myöhemmille 155&nbsp;mm kanuunoille ja israelilaiselle Soltam M-68:lle.

## Entiset käyttäjät
*  **Suomi**: 15 kappaletta.

## Katso myös
*130 K 90-60
*155 K 83
*155 K 98

## Lähteet
Pat Conroy

**Donald Patrick Conroy** (26. lokakuuta 1945 Atlanta, Georgia – 4. maaliskuuta 2016 Beaufort, Etelä-Carolina), paremmin tunnettu nimellä **Pat Conroy**, oli yhdysvaltalainen kirjailija. Hänet tunnetaan erityisesti teoksestaan *[[Vuorovetten prinssi (kirja)|Vuorovetten prinssi]]*, josta on tehty myös samanniminen elokuvasovitus.

Conroyn esikoisteos *The Boo* ilmestyi vuonna 1970 hänen ollessaan vielä opiskelijana Charlestonin sotilasakatemiassa, jonne hänen sotilasisänsä oli hänet määrännyt. Vuonna 1976 Conroy julkaisi teoksen *[[Suuri Santini]]* (*The Great Santini*), joka johti hänen läpimurtoonsa kirjailijana. Teos perustui Conroyn omiin lapsuudenkokemuksiin, ja hän totesi myöhemmin, että paljastava teos vaikutti paitsi hänen ja silloisen vaimonsa, myös hänen vanhempiensa avioeron syntyyn.

Vuonna 2013 ilmestynyt suomentamaton *The Death of Santini* on omaelämäkerta ja kertoo hänen suhteestaan isäänsä, joka oli kaunokirjallisen *Suuren Santinin* aiheena.

Pat Conroy asui Etelä-Carolinan Fripp Islandilla ja oli naimisissa kirjailija Cassandra Kingin kanssa. Hän kuoli 70-vuotiaana haimasyöpään kotonaan 4. maaliskuuta 2016.

## Suomennetut kirjat
**Suuri Santini* (*The Great Santini*, 1976.) Suom. Hilkka Pekkanen, WSOY, 1993
**Salaliitto* (*The Lords of Discipline*, 1980.) Suom. Arto Häilä, WSOY, 1988
**Vuorovetten prinssi* (*The Prince of Tides*, 1986.) Suom. Arto Häilä, WSOY, 1987
**Aaltojen soitto* (*Beach Music*, 1995.) Suom. Erkki Jukarainen, WSOY, 1996
**Etelän tuulet* (*South of Broad*, 2009.) Suom. Irmeli Ruuska, WSOY, 2010.

## Suomentamattomat kirjat
**The Boo*, 1970
**The Water Is Wide*, 1972 
**The Pat Conroy Cookbook: Recipes of My Life*, 1999
**My Losing Season*, 2002
**Unrooted Childhoods: Memoirs of Growing up Global*, 2003
**My Reading Life*, 2010
* *The Death of Santini*, 2013 (omaelämäkerta)

## Lähteet

## Aiheesta muualla
* Pat Conroyn virallinen kotisivu
* Pat Conroyn muistokirjoitus Helsingin Sanomissa
Lucien Monsi-Agboka

**Lucien Monsi-Agboka** (3. kesäkuuta 1926 – 27. huhtikuuta 2008) oli beniniläinen roomalaiskatolinen piispa. Hänet vihittiin papiksi Cotonoun arkkihiippakuntaan 21. joulukuuta 1957 ja nimitettiin Abomeyn hiippakunnan piispaksi 5. huhtikuuta 1963. Piispaksi vihkiminen seurasi 21. heinäkuuta. Pääkonsekraattorina toimi Bernardin Gantin, jota avustivat Bernard Yago ja Robert-Casimir Tonyui Messan Dosseh-Anyron.

Monsi-Agboka osallistui Vatikaanin toiseen kirkolliskokoukseen. Hän jäi eläkkeelle 25. marraskuuta 2002.

## Lähteet
René-Marie Ehuzu

**René-Marie Ehuzu** CIM (12. huhtikuuta 1944 Cotonou Ranskan Dahomey – 17. lokakuuta 2012) oli beniniläinen roomalaiskatolinen piispa. Hänet vihittiin papiksi 30. syyskuuta 1972 ja nimitettiin Abomeyn hiippakunnan piispaksi 25. marraskuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.

3. tammikuuta 2007 Ehuzu sai nimityksen Porto Novon hiippakunnan piispaksi, ja hänet asetettiin tähän virkaan 4. helmikuuta.

## Lähteet
Antoine Ganyé

**Antoine Ganyé** (s. 28. kesäkuuta 1938) on beniniläinen roomalaiskatolinen arkkipiispa. Hänet vihittiin papiksi 4. tammikuuta 1969 ja nimitettiin Dassa-Zoumén hiippakunnan piispaksi 10. kesäkuuta 1995. Piispaksi vihkiminen seurasi 20. elokuuta. Pääkonsekraattorina toimi Bernardin Gantin, jota avustivat Isidore de Souza ja Lucien Monsi-Agboka.

21. elokuuta 2010 Ganyé sai nimityksen Cotonoun arkkihiippakunnan arkkipiispaksi, jonka virkaan hänet asetettiin 31. lokakuuta.

## Lähteet
The Best of Type O Negative

**The Best of Type O Negative** on Roadrunner Recordsin julkaisema kokoelmalevy, joka sisältää Type O Negative -yhtyeen suurimpia hittikappaleita. Albumi julkaistiin ilman yhtyeen hyväksyntää. 

## Kappaleet
# ”Unsuccessfully Coping with the Natural Beauty of Infidelity” – 12:37
#*Alun perin *[[Slow, Deep and Hard]]* (1991)
# ”Christian Woman” – 4:29
#*Lyhennetty
#*Alun perin *[[Bloody Kisses]]* (1993)
# ”Black No.1 (Little Miss Scare-All)” – 4:40
#*Edit
#*Alun perin *Bloody Kisses* (1993)
# ”Too Late: Frozen” – 7:53
#*Alun perin *Bloody Kisses* (1993)
# ”Love You to Death” – 4:51
#*Lyhennetty
#*Alun perin *[[October Rust]]* (1996)
# ”My Girlfriend’s Girlfriend” – 3:49
#*Alun perin *October Rust* (1996)
# ”Cinnamon Girl” (Neil Young) – 4:08
#*Neil Young -cover
#*Alun perin *October Rust* (1996)
# ”Everyone I Love Is Dead” – 4:41
#*Lyhennetty
#*Alun perin *[[World Coming Down]]* (1999)
# ”Everything Dies” – 4:37
#*Lyhennetty
#*Alun perin *World Coming Down* (1999)
# ”Highway Star” (Ian Gillan, Ritchie Blackmore, Roger Glover, Jon Lord, Ian Paice) – 5:57
#*Deep Purple -cover
# ”I Don’t Wanna Be Me” – 3:49
#*Alun perin *[[Life Is Killing Me]]* (2003)
# ”Life Is Killing Me” – 6:47
#*Alun perin *Life Is Killing Me* (2003)
Siperian federaatioyliopisto

**Siperian federaatioyliopisto** () on Venäjän Krasnojarskissa toimiva suuri monialainen korkeakoulu. Se perustettiin vuonna 2006, ja se oli yksi valtakunnan kahdesta ensimmäisestä federaatioyliopistosta. Näistä oppilaitoksista on tarkoitus kehittää Venäjän huippuyliopistoja, joissa opetus ja tutkimus yhdistyvät yritysyhteistyön kanssa.

Siperian federaatioyliopistoon yhdistettiin neljä aiempaa suurta korkeakoulua: **Krasnojarskin valtionyliopisto**, Krasnojarskin teknillinen valtionyliopisto, Krasnojarskin arkkitehtuurin ja rakennustekniikan valtionakatemia sekä Krasnojarskin värimetallien ja kullan valtionyliopisto.

Siperian federaatioyliopisto on nykyisin suurin Uralin-takaisista (so. Siperian ja Kaukoidän) korkeakouluista. Yliopistossa on noin 36&nbsp;500 opiskelijaa ja 3&nbsp;300 opettajaa. Yliopistossa on 20 instituuttia ja 171 erikoistumisalaa (syventymiskohdetta).

Venäjän sisäisessä yliopistorankingissa Siperian federaatioyliopisto oli jaetulla 12.-14. sijalla lukuvuoden 2012/2013 klassisten ja tutkimusyliopistojen luokassa.
## Lähteet

## Aiheesta muualla

* Siberian Federal University Viralliset sivut
Kaloí Liménes

**Kaloí Liménes** (tai *Kalí Liménes*; ; ) on Kreikan historiallinen kylä ja luonnonsatama, joka sijaitsee Kreetan saarella ja kuuluu Faistóksen kuntaan, Iraklionin alueyksikköön ja Kreetan alueeseen. Se kuului aiemmin Moíreksen kuntaan ja vuodesta 2011 lähtien Faistóksen kunnan Moíreksen kunnallisyksikköön. Kylän väkiluku on 21 (vuonna 2011).

Kaloí Liménes on osa Pigaïdákian kyläyhdyskuntaa ja sijaitsee Kreetan etelärannikolla lähellä saaren eteläisintä niemenkärkeä. Se tunnetaan ennen kaikkea suojaisasta luonnonsatamalahdestaan. Sataman edustalla ovat saaret Megalonísi ja Mikronísi (Ágios Pávlos). Nykyään Kaloí Liménes on paljolti pelkkä turistinähtävyys. Rannikolla sijaitsee muutamia tavernoita ja majoitushuoneita. Mikronísin saari toimii öljysatamana ja sinne on rakennettu suuria öljysäiliöitä.

## Historia

Antiikin aikana nykyisen kylän lähellä sijaitsi Lasaian (Λασαία) kaupunki.

Monet raamatunoppineet uskovat, että vangittua apostoli Paavalia kuljettanut aleksandrialainen alus purjehti Kaloí Liménesille syksyllä noin vuonna 58 ja vierailullaan Paavali saarnasi uskostaan Kristukseen kreetalaisille. Paikallinen perimätieto kertoo samoin vierailusta. Paavalin aikalainen, lääkäri Luukas on dokumentoinut vierailun lokikirjanomaisesti Apostolien tekoihin, joka sisältyy nykyiseen Raamatun Uuteen testamenttiin. 

Kertomuksen mukaan Paavali suositteli, että laiva talvehtisi Hyvissäsatamissa, mutta laivaa komentanut upseeri kuunteli kapteenin ja laivan omistajan neuvoa, ja laiva jatkoi matkaa kohti Foiniksia. Laiva haaksirikkoutui tuolla matkalla Maltan rannikolle. James Smith kirjoittaa tästä Apostolien tekojen kertomuksesta:

Bysanttilaisena aikana kylään pystytettiin kirkko, joka kantoi apostoli Paavalin nimeä ja joka entisöitiin 1960-luvulla.

## Lähteet

## Aiheesta muualla